เงินบาทปิด 31.53/57 บาท
ธนาคารกรุงเทพ รายงาน เงินบาทปิด 31.53/57 กลับมาแข็งค่า คาดกรอบเปิดตลาดต้นปี 31.40-31.60
30 ธ.ค. 2554

ธนาคารกรุงเทพ รายงาน เงินบาทปิด 31.53/57 กลับมาแข็งค่า คาดกรอบเปิดตลาดต้นปี 31.40-31.60
นักบริหารเงินจากธนาคารกรุงเทพ เปิดเผยว่า เงินบาทปิดตลาดเย็นนี้อยู่ที่ระดับ 31.53/57 บาท/ดอลลาร์ แข็งค่าขึ้นจากช่วงเช้าที่เปิดตลาดที่ระดับ 31.74/76 บาท/ดอลลาร์
"เงินบาทวันนี้กลับมาแข็งค่าขึ้นตั้งแต่ช่วงบ่าย ดูแล้วยังไม่น่าจะมีปัจจัยอะไร ไม่แน่ใจว่าเป็นเพราะแบงก์ชาติเข้ามาหรือเปล่า" นักบริหารเงิน ระบุ
ส่วนความเคลื่อนไหวของค่าเงินสกุลหลักต่างประเทศช่วงปิดตลาดเย็นนี้ เงินเยนอยู่ที่ระดับ 77.30 เยน/ดอลลาร์ ส่วนเงินยูโรอยู่ที่ระดับ 1.2900 ดอลลาร์/ยูโร ซึ่งค่าเงินต่างประเทศค่อนข้างทรงตัวจากเมื่อวาน เนื่องจากตลาดต่างประเทศเริ่มหยุดในช่วงคริสมาสต์และปีใหม่แล้ว
นักบริหารเงิน คาดว่า เงินบาทเปิดตลาดในวันทำการแรกปีหน้าอาจจะแข็งค่าขึ้น ซึ่งเป็นไปตามปัจจัยทางเทคนิคที่ส่วนมากแล้วทุกช่วงต้นปีเงินบาทมักจะแข็งค่าขึ้น และจะเริ่มอ่อนตัวลงในช่วงเดือน ก.พ. โดยมองกรอบสำหรับเปิดทำการวันแรกในปีหน้าไว้ที่ 31.40-31.60 บาท/ดอลลาร์